cyanic-selkie/wikianc huggingface dataset:
தொ. பரமசிவன்
தொ.பரமசிவன் நேர்காணல்கள்
அவரை மேலும் அறிந்துகொள்ளவும், அவ்வப்போதைய அவரது விளக்கங்களைத் தெரிந்துகொள்ளவும் முற்பட்டதன் விளைவுகள்தாம் இந்த நேர்காணல்கள். நாட்டார் தெய்வங்கள் x ‘பெருந்’ தெய்வங்கள், சாத்திரங்கள் சம்பிரதாயங்கள், வழிபாட்டு முறைகள், சடங்குகள், பண்பாடு இழையோடும் அன்றாட நடைமுறைகள், கலை, இலக்கியம், கல்வி, சாதியம், திராவிடக் கருத்தியல், ஆளுமைகள் என அனைத்தையும் பற்றிய பார்வைகள் இயல்பான உரையாடலில் சுவையாக வெளிப்படுவதை இந்நேர்காணல்களில் அனுபவிக்கலாம்.
விடுபூக்கள்
திராவிடக் கருத்தியலோடு கூடிய புதிய ஆராய்ச்சி முறையியலைக் கண்டுபிடித்த பெருமைக்குறியவர். தொ.பா.வின் தொடர் பயணத்தில் இத்தொகுப்பு இன்னும் கவனம் பெறாத சிலவற்றை முன்வைத்து நகர்கின்றது. சிதம்பரம் கோயிலைக் பாடுகின்ற சேக்கிழார் தஞ்சைப் பெருவுடையார் கோயிலை ஏன் பாடவில்லை? இராசராசனை இன்னும் கொண்டாடுவதேன்? என்பன போன்ற நுட்பமான பல கேள்விகளுக்கு இப்புத்தகம் விடையளிக்கின்றது.
உரைகல்
பொதுவாக இந்த நூலில் இடம் பெற்றுள்ளவை கதம்பம் போன்று இருந்தாலும் அவ்வெழுத்துக்களை இணைப்பதற்க்குத் தொல்லியல், வைதீக எதிர்ப்பு, சங்கராச்சாரியர் பற்றிய கட்டுரை, நமது பண்பாட்டில் மருத்துவம், திராவிட இயக்கச் சார்பு, நாட்டார் வழக்காற்றியல் ஆகிய புரிகளைக் கொண்ட நூல் பயன்படுத்தப்பட்டுள்ளது.
உ.வே.சா. அவர்களின் சங்க இலக்கிய மீள் கண்டுபிடிப்பே வைதீகத்துக்கு மாற்றான ஒரு பெரும் பண்பாடு தென்னிதியாவில் பிறந்து வளர்ந்த வரலாற்று உன்மையினைத் தமிழ்நாட்டுக்கு எடுத்துக் காட்டியது அதுவே தமிழ்த் தேசிய இன அடையாளத்தைக் கண்டது. திராவிட இயக்கத்தார்க்கும் முற்போக்கு இயக்கத்தார்க்கும் அடுத்தக் கட்ட வளர்ச்சிக்கான திசையினையும் காட்டியது என்று இந்நூலில் தொ.ப. மதிப்பிடுவது கவனத்துக்குரியது.
இந்து தேசியம்
பேராசிரியர் தொ.பரமசிவன் எழுதிய நான் இந்துவல்ல நீங்கள்?, இந்து தேசியம், சங்கரமடம்; தெரிந்து கொள்ள வேண்டிய உண்மைகள், இதுதான் பார்ப்பனியம், புனா ஒப்பந்தம்; ஒரு சோகக் கதை ஆகிய ஐந்து குறு நூல்கள் 'இந்து 'தேசியம் என்னும் பெயரில் ஒரே நூலாக வடிவம் பெற்றதே இந்நூல். திராவிடர் விடுதலைக் கழகத் தலைவர் கொளத்தூர் மணி அவர்களின் நுட்பமான அணிந்துரை இடம் பெற்றுள்ளது இந்த நூலின் சிறப்பு அம்சம் ஆகும்.
மானுடவாசிப்பு
ஓர் அற்புதமான ஆளுமையோடு நிகழ்த்துகின்ற நேர்காணல் எப்படி இருக்க வேண்டும் என்பதற்கான முன்மாதிரியாக இருக்கிறது இக்கலந்துரையாடல். அறிவின் துருத்தல்களற்ற வினாக்களும், அகந்தைகளற்ற விவரிப்புகளுமாக, நெளிந்தோடும் ஆறெனச் செல்கிறது நூல்.
பாளையங்கோட்டை: ஒரு மூதூரின் வரலாறு
இன்று பரபரப்பான துணை நகரமாகத் திகழும் பாளையங்கோட்டை நகரம் ‘ஸ்ரீ வல்லப மங்கலம்’ என்ற ஓர் எளிய கிராமமாக உருவாகி பின்வந்த காலங்களில் கோட்டை கொத்தளங்களுடன் வளர்ச்சிபெற்று, தமிழகத்தின் தென்பகுதியைக் கைப்பற்ற நிகழ்ந்த படையெடுப்புகளில் இடம்பிடித்த வரலாற்றைச் சொல்லும் அறிமுக நூல் இது.
பண்டைய காலம், இடைக்காலம், ஆங்கிலேயர்காலம் என்ற மூன்று காலகட்டங்களிலும் இடரீதியாகவும் சமூக கலாச்சார ரீதியாகவும் பெற்ற மாற்றங்களைக் கிடைத்துள்ள தரவுகளின் அடிப்படையில், அறியத்தருகிறது. வருங்கால ஆய்வாளர்களுக்கு இந்நகரம் பற்றிய ஆய்வுக்கான தொடக்கப்புள்ளியாக இச்சிறு நூலைக் கொள்ளலாம்.
மஞ்சள் மகிமை
பண்பாடு என்பது தொன்மையான மற்றும் உயிர்த்திரள்களின் காலஞ்சார்ந்த அசைவுகளின் வெளிப்பாடு. உயிர்த்திரள் என்றால் அறுகம்புல்லும், மூங்கில் தூறும், ஆலமரமும் நமக்குக் காட்டுகின்ற வெளிப்பாடுகள். புதர் என்பதன் முந்திய வடிவமான அறுகம்புல், தூறு என்பதனை வெளிக்காட்டும் மூங்கில் (பெரும்புல் வகை), விழுதுகளாக வெளியினை நிரப்பும் ஆலமரம் என்பவையே தொன்மையும் பண்பாடும் என்ன என்று நமக்கு இயற்கை உணர்த்தும் பாடங்கள். ‘ஆல் போல் தழைத்து அறுகுபோல் வேரூன்றி மூங்கில் போல் சுற்றம் முசியாது’ என்ற வாழ்த்து மரபு கண்ட மக்கள் கூட்டத்தார் பண்பாடுமிக்கவர்கள்.
மரபும் புதுமையும்
நிறுவனமயமாகிச் சாத்திர வரன்முறைகளுக்குள் ஒடுங்கிக் கெட்டிதட்டிப்போன ‘மரபு’களுக்கு மாறாக, நெகிழ்ந்து நிலைக்கும் மக்கள் பண்பாட்டு மரபின் உயிர்ப்பை அகழ்ந்து கூட்டுவனவே தொ.ப.வின் ஆய்வுகள். அவ்வாறு கெட்டிதட்டிப் போனவற்றின், போக வாய்ப்புள்ளவற்றின் ஆதிக்க அரசியல் உள்நோக்கத்தை இத்தொகுப்பிலுள்ள கட்டுரைகள் தோலுரித்துக் காட்டுகின்றன. பண்பாட்டு மரபைப் பேணும் அதேவேளையில் நலங்குன்றாப் புதுமைகளுக்கு இசைவான தகவமைப்பையும் இக்கட்டுரைகள் வலியுறுத்துகின்றன.
இதுவே சனநாயகம்
வாய்மொழி வழக்காறுகள், சடங்கு சம்பிரதாயங்கள், நம்பிக்கைகள், அன்றாட நடைமுறைகள் எனப் புறத்தே புலனாகும் சாதாரண நிகழ்வுகள்தாம் அவருடைய அகழ்வாய்வுக் களங்கள். பட்டறிவை முதன்மையாகவும் படிப்பறிவைத் துணையாகவும் கொள்வது அவரது முறையியல். இம்முறையில் அவர் சாதாரண நிகழ்வுகளை அகழ்ந்து காட்டும் போது புலப்படும் உண்மைகள் நமக்கு அசாதாரணமாகத் தோன்றி வியக்க வைக்கின்றன. அந்த முறையியல் கொண்டு தொன்மைகளை மட்டுமன்றி அண்மைப் போக்குகளையும் கூட அகழ்ந்து காட்ட அவரால் முடிகிறது. இத்தொகுப்பு ‘சமயமும் வழிபாடும்’, ‘உறவும் முறையும்’ ‘ஆளுமைகள்’, ‘மதிப்புரைகள்’, ‘ஆய்வுப்பார்வை’ போன்ற அவரது கட்டுரைகளை வகைக்குள் அடக்க முயன்றிருக்கிறது.
செவ்வி
“பெரியார் தோற்றுப் போகவில்லை என்பது மட்டுமல்ல. பெரியாரைத் தோற்கடிக்க முடியாது. ஏனென்றால் அவர் வாக்கு வங்கி அரசியலோடு துளிக்கூட தொடர்பு இல்லாதவர். அவர் மனித குலத்தின் விடுதலைக்காக இந்தியாவின் தென்பகுதியில் முன் வைத்தது சாதி ஒழிப்பு என்பதைத்தான். எனவே அவரை மனித குலத்தின் விடுதலையைத் தேடியவர் என்றுகூட சொல்ல முடியாது.”
பெரியார் மீதான எதிர்மறை விமர்சனங்கள் வருவதற்கு காரணம் நம் கல்வியறிவின் வக்கிரங்கள்தான். பெரியாரைக் கொண்டாடியது அறிவுலகத்துக்கு ஒரு அடையாளம் என்று கருதப்பட்டதுபோல இந்த பத்தாண்டுகளில் பெரியாரை பழிப்பது என்பது அறிவுலகத்துக்கு அடையாளம் ஆகிப்போய்விட்டது.
தமிழாராய்ச்சியின் வளர்ச்சி
தஞ்சை தமிழ்ப் பல்கலைக்கழகத்தில் 24.08.2000 அன்று நிகழ்ந்த அன்னை அஞ்சுகம் தந்தை முத்துவேலர் அறக்கட்டளைச் சொற்பொழிவில் கலந்து கொண்டு தொ.ப. அவர்கள் ஆற்றிய உரையே இந்நூல்.
மொழி இலக்கியத் தளத்தில் பத்தொன்பதாம் நூற்றாண்டு முதல் சமகாலம் வரை நிகழ்ந்த ஆய்வுப்போக்குகள் பற்றியும் தமிழறிஞர்கள் பற்றியும் இந்நூல் செறிவாகப் பதிவுசெய்கிறது.
மறைவு
நீரிழிவு நோயால் பாதிக்கப்பட்டிருந்த தொ. பரமசிவன் 2020 திசம்பர் 24 அன்று பாளையம்கோட்டை அரசு மருத்துவமனையில் காலமானார்.
வெளி இணைப்புகள்
பகுப்பு:தமிழ் ஆய்வாளர்கள் பகுப்பு:தமிழ்நாட்டுத் தமிழறிஞர்கள் பகுப்பு:தமிழக எழுத்தாளர்கள் பகுப்பு:1950 பிறப்புகள் பகுப்பு:திருநெல்வேலி மாவட்ட நபர்கள் பகுப்பு:2020 இறப்புகள் பகுப்பு:தமிழ் மானிடவியலாளர்கள் பகுப்பு:இந்திய மானிடவியலாளர்கள் பகுப்பு:திராவிடவியலாளர்கள் பகுப்பு:நாட்டுடைமை நூல்களின் ஆசிரியர்கள்
கர்தினால் (பறவை)
கர்தினால் (Cardinals) என்பது தென் அமெரிக்கா மற்றும் வட அமெரிக்காவில் காணப்படும் கர்டினாலிடே குடும்ப பசெரின் பறவையாகும். இப்பறவைகள் கொட்டைகளை உடைத்துத் தின்னத் தக்க உறுதியான அலகுகளைப் பெற்றுள்ளன.
வெளி இணைப்புக்கள்
பகுப்பு:கர்தினால் பறவைகள்
கெத்சமனி
thumb|upright=1.5|கெத்சமனித் தோட்டம் கெத்சமனி அல்லது கெத்சமனே (Gethsemane; Γεθσημανή, גת שמנים,, பொருள்" "எண்ணெய் ஆலை") எருசலேமிலுள்ள ஒலிவ மலை அடியில் காணப்படும் ஒரு தோட்டமாகும். இங்கு இயேசு கிறித்து வேண்டுதல் செய்ததாலும் இயேசுவின் சாவுக்கு முன் இயேசுவின் சீடர்கள் நித்திரை செய்ததாலும் முக்கியத்துவம் பெறுகிறது.
பெயர்
கெத்சமனி (Γεθσημανή) என்பது மத்தேயு நற்செய்தியிலும் மாற்கு நற்செய்தியிலும் கிரேக்க மொழியிலும் காணப்படுகிறது. இப்பெயர் அரமேயம் (ܓܕܣܡܢ, Gaḏ-Šmānê; கட் ஸ்மானே) மூலம், "எண்ணெய் ஆலை" என்ற பொருளில் இருந்து வந்தது. மத்தேயு (26:36), மாற்கு (14:32) இடம் அல்லது பண்ணை (χωρἰον; 18:1) எனக் குறிப்பிடுகின்றன.யோவான் நற்செய்தி இயேசு தோட்டத்திற்கு (κῆπος) அவருடைய சீடர்களோடு சென்றார் எனக் குறிப்பிடுகிறது.
வெளி இணைப்புகள்
பகுப்பு:விவிலிய இடங்கள்
போரிடும் நாடுகள் காலம்
right|thumb|200px|போரிடும் நாடுகள் காலம்
போரிடும் நாடுகள் காலம் என்பது, சீனாவில், கிமு 476 ஆம் ஆண்டிலிருந்து கிமு 221ல் சின் வம்சம் சீனாவை ஒன்றிணைக்கும் வரையான காலப்பகுதியைக் குறிக்கும். இக்காலம், "வசந்தமும் இலையுதிர்காலமும்" என அழைக்கப்படும் காலப் பகுதியைத் தொடர்ந்து வந்த கிழக்கு சூ வம்சத்தின் இரண்டாம் பகுதி என்று கருதப்படுவதும் உண்டு. எனினும் சூ வம்சம் கிமு 256 ஆம் ஆண்டில், போரிடும் நாடுகள் காலம் முடிவதற்கு 35 ஆண்டுகள் முன்னரே முடிந்துவிட்டது. "வசந்தமும் இலையுதிர்காலமும்" காலப்பகுதியில் அரசர் சூ பெயரளவிலான தலைவராகவே இருந்தார். போரிடும் நாடுகள் காலம் என்னும் பெயர், கான் வம்சக் காலத்தில் தொகுக்கப்பட்ட ஆக்கமான போரிடும் நாடுகளின் பதிவுகள் என்னும் வரலாற்றுத் தொகுப்பில் இருந்து பெறப்பட்டது.
போரிடும் நாடுகள் காலத்தின் தொடக்கம் எப்பொழுது என்பது இன்னும் சர்ச்சைக்கு உரியதாகவே உள்ளது. பொதுவாக இது கிமு 475 ஆம் ஆண்டு எனவே கருதப்பட்டாலும், சிலர் இது கிமு 403 ஆம் ஆண்டு என்பர். போரிடும் நாடுகள் காலத்தில், சில போர்த்தலைவர்கள் தமது ஆட்சிப்பகுதிகளைச் சுற்றியுள்ள சிறிய நாடுகளைக் கைப்பற்றி தமது ஆட்சியைப் பலப்படுத்தி வந்தனர். இந்த நடவடிக்கைகள் வசந்தமும் இலையுதிர்காலமும் காலப்பகுதியிலேயே தொடங்கி விட்டன. குமு மூன்றாம் நூற்றாண்டளவில் ஏழு நாடுகள் முன்னணியில் இருந்தன. இந்த ஏழு நாடுகள், கி, சு, யான், கான், சாவோ, வேயி,சின் என்பனவாகும். இந்த அதிகார மாற்றங்களைத் தலைவர்களின் பதவிப்பெயர் மாற்றமும் எடுத்துக் காட்டியது. முன்னர் சாவோ வம்ச அரசரின் கீழான "கோங்" (சிற்றரசர்கள்) என அழைக்கப்பட்ட போர்த்தைவர்கள் தங்களை "வாங்" (அரசர்கள்) என அழைத்துக் கொண்டனர்.
போரிடும் நாடுகள் காலத்தில் போர்த்துறையில் முக்கியமாகப் பயன்படுத்தப்பட்ட வெண்கலத்துக்குப் பதிலாக சீனாவில், இரும்பு பரவத் தொடங்கியது. இக் காலத்திலேயே ஷு (இன்றைய சிச்சுவான்), யூவே (இன்றைய செசியாங்) என்னும் பகுதிகளும் சீனாவின் பண்பாட்டு பகுதிக்குள் வந்தன. பல மெய்யியல் நெறிகள் வளர்ச்சி பெற்றன. இவற்றுள் மென்சியசினால் விரிவாக்கப்பட்ட கான்பியூசியனியம், லாவோ என்பவரால் விரிவாக்கப்பட்ட தாவேயியம் என்பனவும் அடங்கும்.
1547
ஆண்டு 1547 (MDXLVII) பழைய யூலியன் நாட்காட்டியில் சனிக்கிழமையில் துவங்கிய ஒரு சாதாரண ஆண்டு ஆகும்.
திரிஷ்யம் 2 (திரைப்படம்)
த்ரிஷ்யம் 2: தி ரெஸ்யூஷன், அல்லது த்ரிஷ்யம் 2 என்பது ஜீது ஜோசப் எழுதி இயக்கிய மற்றும் ஆசிர்வாத் சினிமாஸ் நிறுவனம் மூலம் ஆண்டனி பெரும்பாவூர் தயாரித்த 2021 இந்திய மலையாள- மொழி நாடக திரில்லர் படம். இது ஜீது ஜோசப் இயக்கிய திரிஷ்யம் 2013 இல் வெளிவந்த திரிஷ்யம் திரைப்படத்தின் தொடர்ச்சியாகும். இப்படத்தில் மோகன்லால், மீனா, அன்சிபா அசன் மற்றும் எஸ்தர் அனில் ஆகியோர் நடித்துள்ளனர். இத்திரைப்பட நிகழ்வுகள் ஆறு ஆண்டுகளுக்குப் பிறகு நடந்த கதையாக உள்ளது.
கதை
2014 ஆகஸ்ட் 3 காலை 2 மணிக்கு ஜோஸ் என்கிற கொலை குற்றவாளி காவல்துறையிடம் இருந்து ஓடிக்கொண்டிருக்கிறான். அப்போது கட்டுமானத்தில் இருக்கும் புது காவல் நிலையத்தின் பின்புறம் ஒளிந்து கொள்கிறான். அங்கு இருட்டில், ஜார்ஜ்குட்டி மண்வெட்டியுடன் அந்த கட்டிடத்தை விட்டு வெளியே செல்வதை அவன் பார்க்கிறான். பின்பு, ஜோஸ் அவன் வீட்டிற்கு செல்கிறான். அங்கு, அவன் மனைவி அவனிடம் பேச மறுத்துவிடுகிறாள். அவனை காவல்துறை கைது செய்துவிடுகிறது.
2020இல் ஜார்ஜ்குட்டி அதே ஊரில் திரையரங்கு உரிமையாளராகி, செல்வமாய் மனைவி மற்றும் மூத்த மகள் அஞ்சுவுடன் வாழுகிறான். மேலும் ஜார்ஜ்குட்டி திரைப்படம் எடுக்கவும் முயற்சிக்கிறான். அதனால் பல முறை எர்ணாகுளம் சென்று திரைத்துறை தொடர்பான நபர்களை சந்திக்கிறான், அதிகம் செலவழிகிறான் மற்றும் அவர்களுடன் மது அருந்துகிறான். இதனால், அவனுக்கும் அவன் மனைவி ராணிக்கும் சிறு சண்டைகள் எழுகின்றன. அவன் இளைய மகள் அனு தாங்கும் விடுதி கொண்ட ஒரு பள்ளியில் இறுதி ஆண்டில் கல்வி கற்கிறாள். அஞ்சு, முதுகலை கல்லூரி படிப்பு இறுதி ஆண்டில் இருக்கிறாள். 6 ஆண்டுகளுக்கு முன் நடந்த வருண் கொலை சம்பவங்களால் அவளுக்கு அடிக்கடி கால்-கை வலிப்புநோயால் அவதிப்படுகிறாள். மேலும் மனதளவில் அதிர்ச்சிக்குப் பிறகான மன அழுத்தப் பாதிப்பு கொண்ட நோயாளியாக இருக்கிறாள்.
தன் வீட்டிற்குள் அந்த சம்பவங்கள் குறித்து யாரும் பேசக்கூடாது என்று ஜார்ஜ்குட்டி தடை விதித்தமையால், யாரும் அதை பற்றி பேசாமல் வாழுகின்றனர். வருணின் சடலத்தை அவன் புதைத்த இடத்தை பற்றி ஜார்ஜ்குட்டி யாரிடமும் பேச மறுக்கிறான். இதனால், ராணியின் மனம் அழுத்தமடைகிறது. நியூ யார்க்கிலிருந்து இந்தியாவிற்கு வரும் வருணின் தந்தை பிரபாகர், ஜார்ஜ்குட்டியை சந்தித்து வருணின் உடல் உள்ள இடத்தை பற்றி ரகசியம் கேட்கிறார். அவர் வருணின் இறுதி சடங்குகளை செய்யவே கேட்பதாகவும் கூறுகிறார். வருணின் மரணத்திற்கு முழு பொறுப்பு தங்கள் வளர்ப்பே என்று ஒப்புக்கொள்கிறார் பிரபாகர். ஆனால், ஜார்ஜ்குட்டி அவரிடம் எதையும் கூற மறுத்துவிடுகிறான்.
ஓர் இரவு ஜார்ஜ்குட்டி எர்ணாகுளத்தில் இருக்கும் போது, ராணி சரிதையிடம் ஜார்ஜ்குட்டி வருணின் உடலை ஆகஸ்ட் 2ஆம் நாள் இரவே இடம் மாற்றிவிட்டான் என்று அறியாமல் கூறிவிடுகிறாள். அடுத்த நாள், அந்த ஊர் காவல் ஆய்வாளர், மண்டல காவல் பொது-ஆய்வாளர் தாமஸ் பாஸ்டியன் அலுவலகத்திற்கு அழைக்கப்படுகிறார். அங்கு, சாப்-சரிதை இணையர் காவலர்கள் என்றும், 2 ஆண்டுகளாக ஜார்ஜ்குட்டி வீட்டை உளவு பார்க்கவே அங்கு வசிக்கின்றனர் என்று விளக்குகிறார் பாஸ்டியன். பாஸ்டியன், முன்னாள் மண்டல காவல் பொது-ஆய்வாளர் கீதாவின் நண்பர் என்பதும் வெளிப்படுகிறது. மேலும், உடல் புதைக்கப்பட்ட தேதி கையில் கிடைத்து உள்ளதால், உடனே வழக்கை மீண்டும் விசாரிக்கும்படி கூறுகிறார்.
இந்நிலையில் ஜோஸ் சிறையிலிருந்து வெளியே வருகிறான். அவன் மனைவி அவனை ஏற்க மறுக்கிறாள். இந்நிலையில் அவனுக்கு காவல்துறையின் விசாரணை பற்றி தெரிய வருகிறது. 5 லட்சம் பரிசு பணம் கேட்டு பெறுகிறான் ஜோஸ். பின் ஜார்ஜ்குட்டி வருணின் பிணத்தை ஆகஸ்ட் 3ஆம் நாள் 2014 புது காவல் நிலையத்தில் புதைத்ததை பாஸ்டியனிடம் தெரிவிக்கிறான் ஜோஸ். கடும் ஆலோசனைக்கு பின் காவல் நிலைய தரை ரகசியமாய் தோண்டப்படுகிறது. ஒரே நாளில் வருணின் எலும்பு கூடு காவல்துறைக்கு கிடைக்கிறது. வருணின் உடல் கிடைத்ததால், ஜார்ஜ்குட்டியின் குடும்பத்தை அடுத்த நாள் விசாரணைக்கு அழைக்கின்றனர். அங்கு கீதாவின் மிரட்டலால், அஞ்சுவிற்கு வலிப்பு ஏற்படுகிறது. தன் குடும்பத்தை காக்க ஜார்ஜ்குட்டி தான் மட்டும் வருணை கொன்றதாகவும், அதற்கான சில ஆதாரங்களை இன்னும் மறைத்து வைத்துள்ளதாகவும் ஒப்புக்கொள்கிறான். வேறு வழி இல்லாமல், காவல்துறை முதலில் ஜார்ஜ்குட்டியை மட்டும் கைது செய்கின்றனர்.
நீதிமன்ற விசாரணை நடக்கும் முன், பாஸ்டியனை சந்திக்க வினையச்சந்திரன் எனும் திரைகதை-எழுத்தாளர்  வருகிறார். அங்கு கீதா-பிரபாகர் இணையரும் உள்ளனர். ஜார்ஜ்குட்டி தன்னிடம் தற்போது நடக்கும் வருண் கொலை போன்று சமாச்சாரங்களை கொண்டு ஒரு கதையை கொண்டு வந்ததாக கூறுகிறார் வினையச்சந்திரன். காப்புரிமைக்காக அந்த கதையை வினையச்சந்திரன் பெயரில் புத்தகமாய் வெளியிட்டதையும் கூறுகிறார். ஆனால் அந்த புத்தகத்தில், தந்தை சரணடைவதாக கதை முடியும். ஜார்ஜ்குட்டி வேறு இறுதி முடிவை திரைப்படத்திற்கு யோசித்து தன்னிடம் கூறியதாக வினையச்சந்திரன் கூறுகிறார். அதே நேரத்தில், நீதிமன்றத்தில் ஜார்ஜ்குட்டி தனக்கு எதிரான புகார்களை மறுத்துவிடுகிறான். காவல்துறையின் மிரட்டலுக்கு பணிந்தே வாக்குமூலம் கொடுத்ததாக கூறிவிடுகிறான்.
இதே நேரத்தில், நீதிமன்றத்திற்கு உடற்கூறு ஆய்வின் அறிக்கை வருகிறது, அந்த அறிக்கையில், கிடைத்தது வருணின் உடல் இல்லை என்று இருக்கிறது. இதனால், மொத்த நீதிமன்றமும் காவல்துறையும் அதிர்ச்சி ஆகின்றனர்.
வினையச்சந்திரன் : பின்பு, இடுக்கி மாவட்ட அரசு மருத்துவமனை உடற்கூறாய்வு பிரிவு இரவு காவலாளியிடம் நட்பு வளர்கிறான் தந்தை. தந்தை 2014இல் புதைத்த உடல் காவல்துறைக்கு கிடைத்தவுடன், அதை உடற்கூறிற்காக அவர்கள் இடுக்கி மருத்துவமனைக்கு கொண்டு சென்று வெய்துவிடுகின்றனர். சட்டப்படி உடற்கூறாய்வு அடுத்த நாள்  திட்டமிட படுகிறது. அங்கு இரவில் செல்லும் தந்தை, காவலாளியுடன் சேர்ந்து மது குடிக்கிறான். இரவு காவலாளி போதையில் மயங்கியவுடன், கூறாய்வு அறையில் உள்ள எலும்புக்கூட்டைஎடுத்துவிட்டு, அதே பெட்டியில் தன்னிடம் உள்ள எலும்பு கூட்டை வெய்துவிடுகிறான். இதன் மூலம் அவன் வழக்கை விட்டு தப்பித்துக்கொள்கிறான்.
ஜார்ஜ்குட்டி தன் கதை உச்சகட்டத்தை வைத்து தப்பித்ததை பாஸ்டியன், கீதா மற்றும் பிரபாகர் புரிந்துகொள்கின்றனர். உடனே, வழக்கு நீதிபதி பாஸ்டியனை அவரின் நீதிமன்ற அறைக்கு அழைக்கிறார். நீதிமன்றம் ஜார்ஜ்குட்டியை சொந்த பிணையில் வெளியே விடுகிறது. ஜார்ஜ்குட்டி வெளியே செல்வதை பாஸ்டியன் கண்டு, தோல்வியால் நொந்துகொள்கிறார். பாஸ்டியன் நீதிபதியிடம் முழு கதையையும் கூறுகிறார். அவமானத்தை தவிர்க்க, இந்த வழக்கை கிடப்பில் போட்டுவிடும்படி நீதிபதி அறிவுறுத்துகிறார்.
வினையச்சந்திரன் கீதாவிடம், கதைக்கு மேலும் ஒரு பக்கம் உள்ளது என கூறுகிறார். தந்தை, அந்த எலும்புக்கூட்டை கரைத்து, சாம்பலை ரகசியமாய் அந்த நபரின் பெற்றோரிடம் ஒப்படைக்கிறார் என்பதே ஆகும். அதுபோலவே, 2 நாட்களில் ஜார்ஜ்குட்டி வருணின் சாம்பலை ரகசியமாய் இவர்களிடம் ஒப்படைகிறான்.
வருணின் இறுதி சடங்குகளை கீதா மற்றும் பிரபாகர் வன ஆற்றங்கரையில் செய்கின்றனர். அங்கு வரும் பாஸ்டியன், இந்த வன்மதை கைவிடும்படி கீதாவிடம் கோருகிறார். என்ன நடந்தாலும் தன் குடும்பத்தின் சுதந்திரத்தை காப்பதே குறிக்கோளாய் வாழும் ஜார்ஜ்குட்டியை வெல்வது இயலாத காரியம் என மூவரும் ஒப்புக்கொள்கின்றனர். ஜார்ஜ்குட்டி அடுத்த காவல்துறை தாக்குதலுக்காக என்றும் விழிப்பாய் இருக்க வேண்டும் என்பதாலேயே ஜார்ஜ்குட்டியின் சுதந்திரமான வாழ்வே அவனுக்கான கொடூரமான தண்டனை என்கிறார் பாஸ்டியன். மேலும், அடுத்த தாக்குதலை சமாளிக்க இப்போதே ஜார்ஜ்குட்டி திட்டம் போட்டுக்கொண்டிருப்பான் என்றும் கூறுகிறார் பாஸ்டியன். தொலைவில் மறைவாய் இருக்கும் இடத்தில் இதை கண்காணித்து கொண்டிருக்கும் ஜார்ஜ்குட்டி வீட்டிற்கு கிளம்புகிறான்.
ஒலிப்பதிவு
திரைப்பட பின்னணி இசை மற்றும் பாடல்களை அனில் ஜான்சன் இசையமைத்துள்ளார். வினயக் சசிகுமாரின் பாடல் எழுதியுள்ளார். இப்படத்தின் இசை ஆல்பத்தினை 10 பிப்ரவரி 2021 அன்று சைனா மியூசிக் வெளியிட்டது.
மேற்கோள்கள்
பகுப்பு:இந்திய மலையாளத் திரைப்படங்கள் பகுப்பு:2021 மலையாளத் திரைப்படங்கள்
சோன்பப்டி (திரைப்படம்)
இசை
சோன்பப்டி படப் பாடல்களுக்கு தன்ராஜ் மாணிக்கம் இசையமைத்தார். நா. முத்துக்குமார், அண்ணாமலை, எஸ். கலைவாணி ஆகியோர் பாடல் வரிகளை எழுதினர். இந்த படத்தின் பாடல்களை இயக்குனர் கார்த்திக் சுப்புராஜ், ஐஸ்வர்யா ராஜேஷ் ஆகியோர் வெளியிட்டனர். கானா பாலாவின் முதல் டூயட் பாடலைக் கொண்ட திரைப்படம் இதுவாகும்.
வெளியீடு
டைம்ஸ் ஆப் இந்தியா இந்த படத்திற்கு ஐந்து நட்சத்திரங்களில் ஒன்னரை மதிப்பீட்டைக் கொடுத்து.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2015 தமிழ்த் திரைப்படங்கள் பகுப்பு:மனோபாலா நடித்த திரைப்படங்கள்
புரோகிதர்
புரோகிதர் வேத மந்திரங்களை கற்றறிந்தவர். இவரே வேள்வி, குடமுழுக்கு, திருமணம், கருமாதி போன்ற பிறப்பு முதல் இறப்பு வரையிலான அனைத்து இந்து சமயச் சடங்குகள் செய்யும் அந்தணர் ஆவார். ஆனால் புரோகிதர் கோயில்களில் பூசாரியாக பணி செய்ய மாட்டார். வரலாற்றுக் காலத்தில் மன்னருக்கு ஆலோசனைகள் கூறுவதுடன் சோதிடம், வானசாஸ்திரம், சகுனங்கள் பார்த்து கூறுபவர். தீர்த்த புரோகிதர் என்பவர் ஆற்றங்கரைகளில் அமர்ந்து சடங்கு செய்பவர்கள். புரோகிதர்களை பண்டிதர் எனவும் கூறுவர்.
மேற்கோள்கள்
பகுப்பு:இந்து சமயம் பகுப்பு:பிராமணர் வேத விற்பன்னர்கள்
கீரியா
மக்கள் தொகையியல்
2011 ஆம் ஆண்டின் இந்திய மக்கள் தொகைக் கணக்கெடுப்பின்படி கீரியா கிராமத்தின் மக்கள்தொகை 1209 நபர்கள் ஆகும். இவர்கள் 224 குடும்பங்களாக வாழ்கின்றனர். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். இக்கிராமத்தின் எழுத்தறிவு சதவீதம் 44.58% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 64.74% நபர்கள் ஆண்கள் மற்றும் 35.25% நபர்கள் பெண்களாவர். 17.86% நபர்கள் 6 வயதுக்கு குறைவானவர்களாக உள்ளனர்.
மேற்கோள்கள்
பகுப்பு:பீகார் மாநிலத்திலுள்ள ஊர்களும் நகரங்களும்
இந்தியாவில் ராம்சார் தளங்களின் பட்டியல்
இந்தியாவில் 75 ராம்சர் தளங்கள் உள்ளன. இவை ராம்சர் மாநாட்டின் கீழ் "சர்வதேச முக்கியத்துவம் வாய்ந்ததாக" கருதப்படும் ஈரநிலங்கள் ஆகும். உலகெங்கிலும் உள்ள அனைத்து ராம்சார் தளங்களின் முழு பட்டியலுக்கு, சர்வதேச முக்கியத்துவம் வாய்ந்த ராம்சார் ஈரநிலங்களின் பட்டியலைப் பார்க்கவும்.
WWF-இந்தியாவின் கருத்துப்படி, இந்தியாவில் உள்ள அனைத்து சுற்றுச்சூழல் அமைப்புகளிலும் ஈரநிலங்கள் மிகவும் அச்சுறுத்தலுக்கு உள்ளாகும் ஒன்றாகும். தாவரங்களின் இழப்பு, உப்புத்தன்மை, அதிகப்படியான வெள்ளம், நீர் மாசுபாடு, ஆக்கிரமிக்ககூடிய இனங்கள், அதிகப்படியான வளர்ச்சி மற்றும் சாலை கட்டுமானம், அனைத்தும் நாட்டின் ஈரநிலங்களை சேதப்படுத்தியுள்ளன. 2022 ஆம் ஆண்டில், கரிகிலி பறவைகள் சரணாலயம், பள்ளிக்கரணை மார்ஷ் ரிசர்வ் வனம் & தமிழ்நாட்டிலிருந்து பிச்சாவரம் சதுப்புநிலம், மிசோரத்தில் இருந்து பாலா ஈரநிலம், மத்தியப் பிரதேசத்திலிருந்து சாக்யா சாகர் உள்ளிட்ட இருபத்தி ஆறு புதிய தளங்கள் சேர்க்கப்பட்டன. ராம்சார் தளங்களின் பரப்பளவு சுமார் 1,083,322 ஹெக்டேர் ஆகும். இந்தியாவிலேயே 14 ராம்சர் தளங்களுடன் தமிழ்நாடுதான் அதிக ராம்சர் தளங்களைக் கொண்டுள்ளது.
வெர்லியோகா
வெர்லியோகா (Verlioka)( Russian: верлиока) அல்லது வயர்லுக் (wyrlook)( вирлоок) என்பது கிழக்கு சிலாவிக் புராணங்களின் மாபெரும் ஒற்றைக் கண்ணுடைய சைக்ளோப்சுவினை போன்ற கதாபாத்திரமாகும்.
வெர்லியோகா கூர்மையான தலை மற்றும் தாடியைக் கொண்டுள்ளார். காட்டில் வாழும் இவர் நடைப்பயிற்சி போது ஒரு குச்சியைப் பயன்படுத்தும்.
ஆதாரங்கள்
பகுப்பு:புராணங்கள்
இந்தியாவில் ராம்சார் தளங்களின் பட்டியல்
மாநில வாரியாக தளங்களின் எண்ணிக்கை
(ஆகஸ்ட் 2022 வரை)
குறிப்புகள்
பகுப்பு:இந்தியாவில் பாதுகாக்கப்பட்ட பகுதிகள்
புவி கதாநாயகர்கள் விருதுகள்
புவி கதாநாயகர்கள் விருதுகள் (Earth Heroes Award) என்பது ஸ்காட்லாந்தின் ராயல் வங்கியால் 2011-ல் உலக உயிரியல் பூங்காக்கள் மற்றும் மீன் காட்சியக சங்கத்துடன் இணைந்து நிறுவப்பட்ட விருதாகும்.
இந்த விருதுகள் சுற்றுச்சூழல் அமைப்புகள் மற்றும் சுற்றுச்சூழலைப் பாதுகாக்கச் சேவையாற்றும் நபர்களை அங்கீகரிக்கும் விதமாக விருது வழங்கி கௌரவிக்கின்றன.
பிரிவுகள்
இந்த விருது பல பிரிவுகளின் கீழ் வழங்கப்படுகின்றன. அவை:
தேர்வு முறை
ஒவ்வொரு விருதுக்கும் இறுதிப் போட்டியாளர் பாதுகாப்பு, உயிரியல் பன்முகத்தன்மை, அறிவியல், அரசு, ஊடகம், இசுக்கொட்லாந்து அரச வங்கி, தேசிய பல்லுயிர்ப்பரவல் ஆணையம் மற்றும் பம்பாய் இயற்கை வரலாற்று சங்கம் உள்ளிட்ட பல துறைகளைச் சேர்ந்த நிபுணர்களின் நடுவர் குழுவால் தேர்ந்தெடுக்கப்படும்.
2014
புதுதில்லியில் உள்ள இந்திரா காந்தி தேசிய கலை மையத்தில் நவம்பர் 4 2014 அன்று நடைபெற்ற விருது வழங்கும் விழாவில் புவி கதாநாயகர்கள் விருதுகள் அறிவிக்கப்பட்டது.
ஆகத்து 1958-ல் நிறுவப்பட்ட இந்தியாவின் மிகப்பெரிய உயரமான இடத்தில் உள்ள பதமஜா நாயுடு இமயமலை விலங்கியல் பூங்கா அல்லது டார்ஜிலிங் உயிரியல் பூங்காவிற்கு 'புவியின் கதாநாயகன் விருது சிறப்புக் குறிப்புடன் வழங்கப்பட்டது.
2020
===2021 ===
மேற்கோள்கள்
பகுப்பு:இந்திய விலங்கியல் பூங்காக்கள் பகுப்பு:சுற்றுச்சூழல் விருதுகள்
நீலம் தேவி
நிலாம் தேவி (Nilam Devi) அல்லது நீலம் தேவி (பிறப்பு 1973), என்பவர் இந்திய அரசியல்வாதியும் பீகார் சட்டமன்றத்தில் மொகாமா சட்டமன்றத் தொகுதியைப் பிரதிநிதித்துவப்படுத்தும் ஒரு இந்திய அரசியல்வாதி ஆவார்.
2022ஆம் ஆண்டு நடைபெற்ற பீகார் சட்டமன்ற இடைத்தேர்தலில் பீகார் சட்டமன்ற உறுப்பினராக இவர் தேர்ந்தெடுக்கப்பட்டார். இவரது கணவர் அனந்த் குமார் சிங் சட்டமன்ற உறுப்பினர் பதவி நீக்கம் செய்யப்பட்ட பிறகு நடைபெற்ற தேர்தலில் போட்டியிட்டு வெற்றி பெற்றார். இவர்இராச்டிரிய ஜனதா தளம் கட்சியினைச் சேர்ந்தவர்.
நீலம் தேவி முன்னதாக 2019-ல் முங்கேர் மக்களவைத் தொகுதியில் தேசியக் கட்சியான இந்தியத் தேசிய காங்கிரசு கட்சியினைப் பிரதிநிதித்துவப்படுத்திப் போட்டியிட்டார்.
தனிப்பட்ட வாழ்க்கை
நீலம் தேவி அனந்த் குமார் சிங்கை மணந்தார். இவர் 8 ஆம் வகுப்பு வரை படித்தவர். இவருக்கு நான்கு குழந்தைகள் உள்ளனர்.
மேற்கோள்கள்
பகுப்பு:1973 பிறப்புகள் பகுப்பு:வாழும் நபர்கள் பகுப்பு:பீகார் சட்டமன்ற உறுப்பினர்கள்
உப்பு உற்பத்தியின் அடிப்படையில் நாடுகளின் பட்டியல்
உப்பு உற்பத்தியின் அடிப்படையில் நாடுகளின் பட்டியல் 2006ம் ஆண்டின் நிலவரப்படி பிரித்தானிய நில அளவாய்வத் துறை தகவலின் படி தொகுக்கப்பட்ட பட்டியல் ஆகும்.
வெளியிணைப்பு
பகுப்பு:நாடுகள் தொடர்பான பட்டியல்கள்
தோட்டுக்காரி அம்மன் கதை
தோட்டுக்காரி அம்மன் கதை என்பது நாட்டாரியல் கதைப்பாடலில் ஒன்றாகும். இக்கதைப் பாடல் தோட்டுக்காரி என்பவர் தனக்காக நடைபெற்ற போரில் இறந்தோரைக் கண்டு மனம் வெறுத்து தற்கொலை செய்து கொண்ட நிகழ்வை விவரித்துள்ளது.
கதைமாந்தர்கள்
கோனாண்டி ராசன் - தோட்டுக்காரின் தந்தை தோட்டுக்காரி கொந்தனப்பராசன் - குமரப்பன் தந்தை குமரப்பன்
யாழ்ப்பாணத்துப் பேச்சுத் தமிழ்
தமிழ், வேறு பல மொழிகளைப் போல பேச்சுத் தமிழ், எழுத்துத் தமிழ் என இருவேறு வடிவங்களைக் கொண்டுள்ளது. எழுத்துத் தமிழ், உலகில் தமிழ் வழங்கும் எல்லாப் பகுதிகளிலும் ஏறத்தாழ ஒன்றுபோலவே, வேறுபாடுகள் அதிகம் இன்றி இருந்தாலும், பேச்சுத் தமிழ், இடத்துக்கிடம் குறிப்பிடத்தக்க வேறுபாடுகளுடன் அமைந்திருப்பதை அவதானிக்க முடியும். இத்தகைய வேறுபாட்டுடன் கூடிய மொழி வழக்குகள் வட்டார வழக்குகள் எனப்படுகின்றன. இலங்கையின் வட பகுதியில் பெரும்பான்மையாகத் தமிழர் வாழும் பகுதியான யாழ்ப்பாணப் பகுதியில் பேசப்படும் தமிழே இக்கட்டுரையில் யாழ்ப்பாணத்துப் பேச்சுத் தமிழ் எனக் குறிப்பிடப்படுகின்றது.
யாழ்ப்பாணத் தமிழர்கள் அடர்த்தியாக வாழுகின்ற சிறிய நிலப் பகுதியான யாழ்ப்பாணக் குடாநாடு, அதன் மக்கள் தொகையிலும், பல மடங்கு அதிக மக்கள் தொகை கொண்ட தமிழ் நாட்டுக்குச் சில மைல்கள் தொலைவிலேயே அமைந்திருந்தபோதும், குறிப்பிடத்தக்க தனித்துவமான அம்சங்களுடன் கூடிய பேச்சுத்தமிழ் வழக்கு யாழ்ப்பாணத்தில் உருவானதற்கு, அரசியல் மற்றும் வரலாற்று அம்சங்களே காரணமாகும்.
எழுத்து
தமிழ் ஒலிகளைக் குறிக்கும் எழுத்துக்களுக்கான உச்சரிப்புகள் இன்னதுதான் என வரையறுக்கப்பட்டு இருந்தாலும், பேச்சுத் தமிழில் அவற்றின் உச்சரிப்புகள் பல வேறுபாடுகளை அடைவதை அவதானிக்கலாம். யாழ்ப்பாணத்துத் தமிழில் இந்த உச்சரிப்புகள் எந்த அளவுக்கு சரியான விதிகளுக்கு அமைய உள்ளன என்பதைக் கருதும்போது கவனத்துக்கு வரும் அம்சங்கள் சில பின்வருமாறு.
சொற்கள்
பேச்சுத் தமிழில் சொற்களும் பல விதமான மாற்றங்களுக்கு உள்ளாகின்றன. சில சொற்களைக் குறுக்கி ஒலிப்பதும், சிலவற்றை நீட்டி ஒலிப்பதும், சிலவற்றின் ஒலிகளை மாற்றி ஒலிப்பதும் சாதாரணமாகக் காணக்கூடியதே. யாழ்ப்பாணத் தமிழும் இதற்கு விதிவிலக்கல்ல. எனினும் சொற்களை உச்சரிப்பதில் யாழ்ப்பாணத் தமிழில் ஒப்பீட்டு ரீதியில் குறைவான திரிபுகளே இருப்பதாகக் கூறலாம். தமிழ்நாட்டுப் பேச்சுத் தமிழுடன் ஒப்பிட்டு நோக்குவது இதனைப்புரிந்து கொள்ள உதவும். எடுத்துக்காட்டாக:
எனினும் ஒலிகள் திரிபு அடைவது யாழ்ப்பாணப் பேச்சுத் தமிழில் இல்லாதது அல்ல. இதற்குப் பல எடுத்துக்காட்டுகள் உள்ளன. பல சொற்களில் ற கரம், ட கரமாகத் திரிபு அடைவதுண்டு. ஒன்று என்பது ஒண்டு என்றும், வென்று என்பது வெண்டு என்றும் திரியும். இது போலவே கன்று, பன்றி, தின்று என்பவை முறையே கண்டு, பண்டி, திண்டு என வழங்குவதை அவதானிக்கலாம்.
தன்மை, முன்னிலை, படர்க்கைப் பெயர்கள்
தன்மை, முன்னிலை, படர்க்கைப் பெயர்கள் தொடர்பில் யாழ்ப்பாணத்துப் பேச்சுத்தமிழில் அதிக வேறுபாடுகள் இல்லாவிட்டாலும், சில சிறப்பம்சங்களை இங்கே காணலாம். படர்க்கையில், அண்மைச் சுட்டு, சேய்மைச் சுட்டுச் சொற்களுடன் சேர்த்து, முன்னிலைச் சுட்டுச் சொற்களும் (உவன், உது), யாழ்ப்பாணத்துப் பேச்சுத் தமிழில் புழங்குகின்றன. இது பண்டைத் தமிழ் வழக்கின் எச்சங்கள் எனக் கருதப்படுகின்றது. இது தவிர, ஆண்பால், பெண்பால் இரண்டிலும் பன்மைப் பெயர்களும் (அவங்கள், அவளவை) பேச்சுத் தமிழில் உள்ளன. இது எழுத்துத் தமிழில் இல்லாத ஒரு பயன்பாடு ஆகும். யாழ்ப்பாணத்தில் புழங்கும், தன்மை, முன்னிலை, படர்க்கைப் பெயர்கள், எழுத்துத் தமிழ்ப் பெயருடன் கீழேயுள்ள அட்டவணையில் தரப்பட்டுள்ளன.
மேலே காணப்படும் முன்னிலைச் சுட்டுப் பெயர்கள் இன்னும் யாழ்ப்பாணத்தில் வழக்கில் உள்ளதாயினும், இன்று இச் சொற்கள் அண்மைச் சுட்டுப் பெயர்களுடன் ஒன்றுக்கொன்று மாற்றீடாகத்தான் பெரும்பாலும் பயன்படுத்தப் படுகின்றன. இவ்வாறு இவற்றுக்கான தெளிவான பயன்பாடு இல்லாமற் போனதனால் போலும் தமிழ் நாட்டில் இவற்றின் புழக்கம் இல்லாமல் போய்விட்டது. யாழ்ப்பாணத்திலும், பெரும்பாலும், பழைய தலைமுறையினரும், கிராமத்து மக்களும்தான் இச் சொற்களைக் கூடுதலாகப் பயன்படுத்துகிறார்கள். இங்கேயும் இது அருகிக் கொண்டு செல்லும் ஒரு வழக்கே.
எனினும், முன்னிலைச் சுட்டுப் பெயர்களாக, உவன், உவள், உது, உவை, உவடம் (உவ்விடம்), உங்கை (உங்கே), உந்தா போன்ற பல சொற்கள் யாழ்ப்பாணத்தில் புழக்கத்தில் உள்ளன.
வேற்றுமை உருபுகள்
யாழ்ப்பாணத்துப் பேச்சுத்தமிழில் சொற்களுடன் வேற்றுமை உருபுகள் சேரும்போது எழுத்துத் தமிழிலிருந்து வேறுபடுவதை அவதானிக்கலாம். கீழேயுள்ள அட்டவணை இவ் வேறுபாடுகளை எடுத்துக் காட்டுகின்றது.
இடம், பால், காலம்
இடம், பால், காலம் காட்டும் விகுதிகள் சொற்களுடன் சேரும்போதும் யாழ்ப்பாணத்துப் பேச்சுத்தமிழ் பல வேறுபாடுகளைக் காட்டுகின்றது. செய் என்னும் வினைச் சொல்லுடன், மேற்படி விகுதிகள் சேரும்போது உருவாகும் பேச்சுத்தமிழ்ச் சொற்கள் கீழே தரப்படுகின்றன.
வினைச் சொற்களின் பயன்பாடுகள்
யாழ்ப்பாணப் பேச்சு வழக்கில் நான்கு வகையான பேச்சு வகைகள் உள்ளன. அவற்றை மரியாதை மிகு பேச்சு வகை, இடைநிலை பேச்சு வகை, சாதாரண பேச்சு வகை, மரியாதை அற்ற பேச்சு வகை என வகைப்படுத்தலாம். இதில் மரியாதை மிகு வகை என்பது "வாருங்கள் அல்லது வாங்கோ", "சொல்லுங்கள் அல்லது சொல்லுங்கோ" என்று பன்மையாக பேசப்படும் வகையாகும். இடைநிலை பேச்சு வகை என்பது "வாரும்", "சொல்லும்" என பேசப்படும் வகையாகும். சாதாரண பேச்சு வகை "வா", "போ", "இரு" போன்று பேசப்படும் வகையாகும். மரியாதை அற்ற பேச்சு வகை "வாடா", "சொல்லடா" என மரியாதையற்ற பயன்பாடாகும். இந்த மரியாதை அற்ற சொற்கள் நண்பர்களிடையேயோ, இளைய சகோதரர்களிடம் பெரியவர்களாலோ, குழந்தைகளிடம் பெற்றோராலோ, சிறியவர்களிடம் பெரியவர்களாலோ பயன்படுத்தப்படும். சிறியவர்களாக இருந்தாலும் பெரியவர்கள் அவர்களிடம், "வாங்கோ, சொல்லுங்கோ" போன்ற மரியாதையான சொற்களைப் பயன்படுத்தும் முறையும் உள்ளது. அதேவேளை கோபத்தில் பேசும்போதும் பேசப்படுவதுண்டு. இவற்றில் "இடை நிலை பேச்சு வகை" யாழ்ப்பாணத் தமிழரிடம் மட்டுமே காணப்படும் ஒரு தனிச்சிறப்பாகும். இந்த இடைநிலை பேச்சு வகை, தமிழ்நாட்டு பழங்கால அரசத் திரைப்படங்களில் காணப்பட்டாலும் தற்போது பெரும்பாலும் மறைந்து விட்ட நிலை என்றே கொள்ளக்கூடியதாக உள்ளது.
இந்த இடைநிலை பேச்சு வகை நண்பர்களிடையேயும், சமவயதினரிடையேயுமே அதிக வழக்கில் உள்ளது. சிலவிடங்களில் வயதில் பெரியவர்கள் வயது குறைந்தவர்களையும், தொழில் நிலைகளில் உயர்நிலையில் இருப்போர் மக்களையும் பேசும் இடங்கள் உள்ளன. சிலநேரங்களில் இருவருக்கு இடையில் ஏற்படும் கருத்து முரண்பாட்டின் போது கோபத்தின் வெளிப்பாடாக மரியாதையை குறைத்து; "நீர்", "உமது", "உமக்கு" எனச் சுட்டுப்பெயர்கள் வடிவிலும், "இரும்", "வாரும்", "சொல்லும்" என வினைச் சொற்கள் வடிவிலும் பேச்சு வெளிப்படும் இடங்களும் உள்ளன.
சில சுட்டுப்பெயர் சொற்களும் மூன்று வகையான பேச்சு வழக்கைக் கொண்டுள்ளன.
உறவுமுறைச் சொற்கள்
யாழ்ப்பாணத்துப் பேச்சுத்தமிழில் புழங்கும் சொற்கள் பல தமிழகத்துச் சொற் பயன்பாடுகளிலிருந்து வேறுபட்டவையாக உள்ளன. பல அன்றாடப் பயன்பாட்டுச் சொற்களும் இவற்றுள் அடக்கம். ஒரு சமுதாயத்தின் வாழ்க்கை முறைகளையும், பண்பாட்டையும் பிரதிபலிப்பதாகக் கூறப்படும் உறவுமுறைச் சொற்கள் யாழ்ப்பாணப் பேச்சுத் தமிழில் எப்படி அமைகின்றன என்பதைப் பார்க்கலாம்.
எழுத்துத் தமிழில் கணவன், மனைவி என்ற சொற்களுக்கு ஈடாக, யாழ்ப்பாணப் பேச்சுத் தமிழில் புருசன், பெண்சாதி என்ற சொற்கள் பயன்படுகின்றன. 1707 ஆம் ஆண்டில் தொகுக்கப்பட்ட தேசவழமைச் சட்டத்திலும் இச்சொற்களே கையாளப்பட்டுள்ளன.
பெற்றோரையும் பிள்ளைகளையும் கொண்ட தனிக் குடும்பம் ஒன்றில் உள்ள உறவுகள், தாய், தந்தை, ஆண் பிள்ளைகள், பெண் பிள்ளைகள் என்பவர்களாகும். இவர்களை அழைக்கப் பயன்படும் விளிச் சொற்களும், அவர்கள் பற்றிப் பிறருடன் பேசும்போது பயன்படுத்தும் குறிப்புச் சொற்களும் ஒரு பேச்சு மொழியின் அடிப்படையான சொற்களாகும்.
தற்காலத்தில் யாழ்ப்பாணத்துப் பிள்ளைகள் தந்தையை அப்பா என்றும், தாயை அம்மா என்றும் அழைக்கிறார்கள். இன்று வாழும் மூத்த தலைமுறையினரில் பலர், இவர்களை முறையே, அப்பு, ஆச்சி என அழைத்தனர். இடைக் காலத்தில் தந்தையை ஐயா என்று அழைக்கும் வழக்கமும் இருந்தது. அக்காலத்தில், பெற்றோரின் பெற்றோரை, பெத்தப்பு, பெத்தாச்சி, அம்மாச்சி, அப்பாச்சி, ஆச்சி என்றார்கள். இன்று அவர்கள் அம்மம்மா, அப்பம்மா, அம்மப்பா, அப்பப்பா, (சில வீடுகளில் தாத்தா, பாட்டி எனவும்) என அழைக்கப்படுகிறார்கள். இதுபோலவே பெற்றோரின் உடன் பிறந்த ஒத்தபாலாரும், சில பத்தாண்டுகளுக்கு முன்வரை, பெரியப்பு, சின்னப்பு, பெரியாச்சி, சின்னாச்சி, குஞ்சையா, குஞ்சம்மா என்றும் பின்னர் பெரியையா, சின்னையா என்றும் அழைக்கப்பட்டு, இன்று, பெரியப்பா, சித்தப்பா, பெரியம்மா, சின்னம்மா அல்லது சித்தி என்ற உறவுப்பெயரிட்டு அழைக்கப்படுகிறார்கள்.
பால் வேறுபாடின்றிப் பிள்ளைகளைக் குறிக்கும்போது, பிள்ளை என்ற சொல்லே பயன்படுகின்றது. ஆண்பிள்ளையை ஆம்பிளைப் பிள்ளை என்றும், பெண்பிள்ளையைப் பொம்பிளைப் பிள்ளை என்றும் குறிப்பிடுவது அங்குள்ள பேச்சுத்தமிழ் வழக்கு. ஆம்பிளை என்பது ஆண்பிள்ளை என்பதன் திரிபு. அதுபோலவே பொம்பிளை என்பது பெண்பிள்ளை என்பதன் திரிபு. எனினும் தற்காலத்தில் ஆம்பிளை என்பதும், பொம்பிளை என்பதும், ஆண், பெண் என்ற பொருளிலேயே பயன்படுத்தப்பட்டு வருவதால், பிள்ளைகளைக் குறிக்கும் போது, இன்னொரு பிள்ளை என்ற சொல்லையும் சேர்க்கவேண்டி ஏற்பட்டது. உறவுச் சொற்களாக வழங்கும்போது, ஆண்பிள்ளையை, மகன் என்றும் பெண்பிள்ளையை மகள் என்றுமே வழங்குவர். யாழ்ப்பாணத்தின் சில பகுதிகளில், இச்சொற்களை விளிச்சொற்களாகவும் பயன்படுத்தி வந்தாலும், பல குடும்பங்களில், ஆண்பிள்ளையைத் தம்பி என்றும், பெண்பிள்ளையைப் தங்கச்சி, அல்லது பிள்ளை என்றும் அழைப்பது வழக்கம்.
பிள்ளைகள் தங்களுக்குள் பயன்படுத்திக் கொள்ளும் உறவு முறைச் சொற்கள் அண்ணன், அக்கா, தம்பி, தங்கச்சி என்பனவாகும். மேற்சொன்ன உறவுகள் ஒன்றுக்கு மேற்பட இருக்கும்போது, பெரிய, சின்ன, இளைய, ஆசை, சீனி போன்றவற்றில் பொருத்தமான ஒரு அடைமொழியைச் சேர்த்து, பெரியண்ணன், ஆசைத்தம்பி, சின்னக்கா என்றோ, அவர்களுடைய பெயரைச் சேர்த்து, சிவா அண்ணா, வாணியக்கா என்றோ வேறுபடுத்தி அழைப்பது வழக்கம்.
தந்தையின் உடன் பிறந்தாளை, அத்தை என்று அழைக்கும் வழக்கம் யாழ்ப்பாணத்தில் மிகவும் குறைவு. தந்தையோடு பிறந்த பெண்களையும், தாயோடு பிறந்த ஆண்களின் மனைவியரையும், மாமி என்றே அழைப்பது இவ்வூர் வழக்கம். எனினும், பழைய தலைமுறையினர், தாயோடு பிறந்த ஆணை அம்மான் என்றும், தந்தையுடன் பிறந்த பெண்ணின் கணவரை மாமா என்றும் குறிப்பிட்டனர். இன்று அம்மான் என்ற சொல் கைவிடப்பட்டு, மாமா என்பதே இரு உறவுக்கும் பயன்படுகின்றது.
மனைவி கணவனை 'இஞ்சாருங்கோ', அல்லது 'இஞ்சாருங்கோப்பா' என்றும், கணவன் மனைவியை பெயரைச் சொல்லியோ அல்லது 'இஞ்சாருமப்பா' என்றுமோ அழைத்து வந்தனர். தற்போது வாழும் மூத்த தலைமுறையினர் தற்போதும் இப்படி ஒருவரை ஒருவர் அழைத்துக் கொள்வதைக் காணக் கூடியதாக இருக்கின்றது. இளம் வயதினரில்கூட, மனைவி கணவனை 'அப்பா' என்று அழைப்பது தற்போதும் வழக்கத்தில் உள்ளது. அனேகமாக குழந்தை பிறந்த பின்னர், குழந்தைக்கு 'அப்பா' என்று சொல்லிக் கொடுத்துக்கொண்டு வருவதனால் இம்முறை தோன்றியிருக்கலாம். தற்போது அனேகமாக கணவன் மனைவியை பெயரிட்டு அழைப்பதே வழக்கத்தில் உள்ளது. மனைவியும் கணவனை பெயரிட்டு அழைப்பதும் தற்போது நடைமுறைக்கு வந்துள்ளது. திருமணமான புதிதில் மனைவி கணவனை அத்தான் என்று அழைக்கும் வழக்கமும் ஒரு காலத்தில் இருந்தது. ஆனால் இவ்வழக்கம் தமிழகத்துப் பழைய திரைப்படங்களில் இருந்து பெறப்பட்டிருக்கலாம்.
யாழ்ப்பாணத்துக்குச் சிறப்பான சொற்கள்
யாழ்ப்பாணத்துப் பேச்சு வழக்கில் பயன்படுகின்ற சொற்கள் பல அப்பகுதிக்கேயுரிய சிறப்பான பயன்பாடுகளாக அமைகின்றன. இவ்வாறான சொற்களில் சிலவற்றைக் கீழே காணலாம்.
போத்துக்கேய மொழிச் செல்வாக்கு
யாழ்ப்பாணம், 1591 ஆம் ஆண்டிலிருந்து, 1620 வரை போத்துக்கீசரின் செல்வாக்கின் கீழும், 1620 தொடக்கம் 1658 வரை அவர்களின் நேரடி ஆட்சியிலும் இருந்தது. யாழ்ப்பாணத்துடன் தொடர்பு கொண்ட முதல் மேல் நாட்டவர் இவர்களே ஆனதால், பல மேல் நாட்டுப் பொருட்களும், கருத்துருக்களும் யாழ்ப்பாணத்தில் அறிமுகமானது இவர்கள் மூலமேயாகும். இவற்றுடன் போத்துக்கீச மொழிச் சொற்கள் சிலவும் யாழ்ப்பாணப் பேச்சுத் தமிழில் கலந்துள்ளன. தமிழ் நாட்டில் போத்துக்கீசர் செல்வாக்கு மிகவும் குறைவாகவே இருந்தனால், யாழ்ப்பாணத்தைப்போல், தமிழ் நாட்டுப் பேச்சுத் தமிழில் போத்துக்கீச மொழிச் சொற்கள் அதிகம் ஊடுருவவில்லை.
இடச்சு மொழிச் செல்வாக்கு
ஒல்லாந்தர் 138 ஆண்டுகள் யாழ்ப்பாணத்தை முழுமையாக ஆண்டபோதிலும், போத்துக்கீசக் சொற்களைப் போல், டச்சு மொழிச் சொற்கள் யாழ்ப்பாணத் தமிழில் அதிகம் இடம் பெறவில்லை. எனினும், சில டச்சுச் சொற்கள் இன்னும் இங்கே புழக்கத்தில் இருந்துதான் வருகின்றன. கக்கூசு (கழிப்பறை), கந்தோர் (அலுவலகம்), காமரா அல்லது காம்பறா (அறை), தேத்தண்ணி (தேநீர்) போன்ற சொற்கள் டச்சு மொழியிலிருந்து வந்தவையாகும்.
ஆங்கில மொழிச் செல்வாக்கு
ஆங்கிலேயர் யாழ்ப்பாணத்தை 150 ஆண்டுகளுக்கு மேல் நேரடியாக ஆட்சி செய்தனர். பரந்த ஆங்கிலக் கல்வி வாய்ப்புக்களை அளித்ததன் மூலம் யாழ்ப்பாணச் சமுதாயத்தில் ஆங்கிலம் நிலையான ஒரு இடத்தைப் பெற வழி வகுக்கத்தனர். விடுதலைக்குப் பின்னரும், மேலைத்தேசப் பண்பாட்டுச் செல்வாக்கும், உலகமயமாதலும், ஆங்கிலத்தின் செல்வாக்கை யாழ்ப்பாணத்தில் மட்டுமன்றி உலகம் முழுவதிலும் நிரந்தரமாக்கியுள்ளது. மேலும் ஆங்கிலேயரின் ஆட்சிக் காலம், அறிவியலிலும், தொழில் நுட்பத்திலும் ஐரோப்பா துரித வளர்ச்சியைக் கண்ட காலம். ஏராளமான புதிய பொருட்களும், கருத்துருக்களும் உருவாகி உலகம் முழுவதும் அறிமுகப்படுத்தப்பட்டன. இதற்கான ஊடகமாக அமைந்தது ஆங்கிலமே. இதனால் இவையனைத்தும் ஆங்கிலப் பெயர்களுடனேயே அறிமுகமாயின. ஆங்கிலத்தில் கல்வி கற்று அம்மொழியிலேயே சிந்திக்கத் தொடங்கிய ஒரு குழுவினர் யாழ்ப்பாணத்திலும் உருவாயினர். இவ்வாறான நிலைமை உள்ளூர் மொழியில் பெருமளவிலான ஆங்கில ஊடுருவலுக்கு வழி சமைத்தது. வாழ்க்கையின் எல்லா அம்சங்கள் தொடர்பிலும், எல்லா மட்டங்களிலும் ஆங்கிலச் சொற்கள் பேச்சுத் தமிழில் பயன்படுத்தப்படுகின்றன. எழுத்து மொழியில் தமிழ்ச் சொற்கள் உருவாக்கப்பட்டுப் பயன்படுத்தப்பட்டு வந்தாலும், பேசும்போது மக்கள் பெருமளவில் ஆங்கிலச் சொற்களைப் பயன்படுத்தியே வருகின்றனர். பஸ், ஐஸ்கிறீம், சைக்கிள், மோட்டார், சினிமா, கமரா, ஸ்ரூடியோ,... என நூற்றுக்கணக்கான ஆங்கிலச் சொற்களை யாழ்ப்பாண மக்கள் தமிழ்ச் சொற்கள் போலவே பயன்படுத்தி வருவதைக் காணலாம்.
வேறு மொழிச் சொற்கள்
முன் சொல்லப்பட்டவர்கள் தவிர்ந்த பிற வெளி நாட்டாருக்கு யாழ்ப்பாணத்துடன் நேரடித் தொடர்பு கிடையாது. எனினும், தமிழ் நாட்டில் தமிழுக்கு அறிமுகமாகிய பல திசைச் சொற்களில் சில யாழ்ப்பாணத்திலும் பயன்பாட்டிலுள்ளன. தமிழ் நாட்டில், பாரசீக மொழி, ஹிந்தி, உருது, அரபி ஆகிய மொழிகளிலிருந்து பல சொற்கள் பேச்சுத் தமிழில் புழங்குகின்றன. இவற்றுட் சில யாழ்ப்பாணத்தில், செய்தித்தாள்கள், வானொலிகள் ஊடாக எழுத்துத் தமிழில் புழங்கினாலும், பேச்சுத் தமிழில் மிகக் குறைவாகவே பயன்படுத்தப்படுகின்றன. பதிலாகத் தமிழ்ச் சொற்களோ ஆங்கிலக் கடன் சொற்களோ பயன்படுகின்றன. இவ்வாறு தமிழ் நாட்டில் பயின்படுத்தப்படும் பிற மொழிச் சொற்கள் சிலவற்றையும் யாழ்ப்பாணப் பேச்சு வழக்கில் அவற்றின் நிலைமையையும் கீழ்வரும் அட்டவணை காட்டுகின்றது.
மாலைத்தீவுகள் ஒலிம்பிக் குழு
மாலைத்தீவுகள் ஒலிம்பிக் குழு (Maldives Olympic Committee) என்பது மாலத்தீவுகளின் சார்பாக அமைக்கப்பட்ட தேசிய ஒலிம்பிக் குழுவாகும். பன்னாட்டு ஒலிம்பிக் குழு இக்குழுவிற்காக வழங்கியுள்ள குறியீடு: MDV ஆகும். பொதுநலவாய விளையாட்டுக்கள் போட்டியில் மாலத்தீவுகள் பங்கேற்கவும் இக்குழுவே பொறுப்பு வகிக்கிறது. 2012 ஆம் ஆண்டு நடைபெற்ற கோடைகால ஒலிம்பிக் விளையாட்டுகளில் மாலத்தீவு பங்கேற்றது. மாலத்தீவுகளின் விளையாட்டு வீரர்கள், ஐக்கிய இராச்சியத்தின் பெட்போர்டு நகரில் தளம் அமைப்பதற்கு மாலத்தீவு ஒலிம்பிக் குழு தேர்வு செய்தது.
மேற்கோள்கள்
பகுப்பு:மாலைத்தீவுகளில் விளையாட்டு பகுப்பு:தேசிய ஒலிம்பிக் குழுக்கள் பகுப்பு:ஒலிம்பிக் போட்டிகளில் மாலைத்தீவுகள்
நீஸ்
நீஸ் (பிரான்சியம்: Nice, "நீஸ்", இத்தாலியம்: Nizza, "நீஸ") என்பது பிரான்சின் தென்கிழக்கில் அமைந்துள்ள ஒரு துறைமுக நகரம். இதன் மக்கள்தொகை 348,556 அதாவது பிரான்சிலேயே 5-ஆவது மிகப்பெரிய நகரமாகும்.
வரலாறு
2000 ஆண்டுகளுக்கு முன் Nicaea Oppidum / நி.க.எ.அ ஒப்பிதும் என்று இந்நகரம் சரித்திரத்தில் தெரியப்படுகிறது. பண்டைக் கிரேக்கத்தில் Nicaea வார்த்தைக்கு வெற்றி கொடுக்கிறது என்று அர்த்தம்.
புவியியல்
நீஸ் இத்தாலியின் எல்லையில் இருந்து சுமார் 30 கி.மீ. மேற்கில் அமைந்துள்ளது. இதன் தென் பகுதியில் மத்தியதரைக் கடலும், வட பகுதியில் ஆல்ப்ஸ் மலையும் உள்ளதால் ஐரோப்பிய சுற்றுலா பயணிகள் இந்நகரத்தை மிகவும் விரும்புவார்கள்.
தேனூர் ஏனாதி காட்டு அய்யனார் கோயில்
தேனூர் ஏனாதி காட்டு அய்யனார் கோயில் தமிழ்நாட்டில் புதுக்கோட்டை மாவட்டம், தேனூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நல்லகான கொத்தப்பள்ளி சாக்கியம்மன் கோயில்
நல்லகான கொத்தப்பள்ளி சாக்கியம்மன் கோயில் தமிழ்நாட்டில் கிருஷ்ணகிரி மாவட்டம், நல்லகான கொத்தப்பள்ளி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜன் தன் திட்டம்
ஜன் தன் திட்டம் அல்லது பிரதமர் மக்கள் நிதி திட்டம் (Pradhan Mantri Jan Dhan Yojana) வீட்டுக்கு ஒரு வங்கிக் கணக்கு இருக்கும் வகையில் புதிய திட்டத்தை பிரதமர் நரேந்திர மோதி 28 ஆகஸ்டு 2014 வியாழக்கிழமை அன்று புதுதில்லியில் தொடங்கி வைத்தார்.
இந்தத் திட்டத்தின் கீழ், வங்கியில் கணக்கு இல்லாத 7½ கோடி குடும்பத்தினருக்குக் காப்பீடு வசதியுடன் வங்கிக் கணக்கு தொடங்கப்பட்டது.
நாடு முழுவதும் மாநில தலைநகரங்களிலும் மற்றும் முக்கிய மாவட்ட தலைநகரங்களிலும் இந்தத் திட்டம் தொடங்கி வைக்கப்பட்டது. இத்திட்டத்தின் கீழ், வங்கி கணக்கு தொடங்குவதற்கு ஆதார் அட்டை இருந்தால், வேறு ஆவணங்கள் தேவை இல்லை. வங்கி கணக்கு தொடங்கிய பிறகு, அவர்களுக்கு ஏ.டி.எம். கார்டு வழங்கப்படும். அதை வைத்து நாடு முழுவதும் உள்ள ஏ.டி.எம்.களில் பணம் எடுத்துக்கொள்ளலாம்.
ஒரு லட்சம் ரூபாய்க்கான விபத்து காப்பீடும் முப்பதாயிரம் ரூபாய்க்கான ஆயுள் காப்பீடும் வழங்கப்படும். ஆயுள் காப்பீட்டுக்கான சந்தா தொகையை இந்திய அரசே செலுத்தும். ஓய்வூதியம், காப்பீடு போன்ற வசதிகளும் அளிக்கப்படும். மத்திய, மாநில அரசுகள் அளிக்கும் நிதி உதவிகளை, வங்கிக் கணக்கு மூலம் பெற்றுக்கொள்ளலாம். .
மாநில அரசுத் துறைகளின் திட்டங்களின் பயனாளிகளின் வங்கிக் கணக்குகளுக்கு அதற்கான தொகை உடனுக்குடன் அனுப்பப்படும். இந்தத் திட்டத்தின்கீழ் விவசாயிகளுக்கு ருபே கிஷான் அட்டைகளை வழங்குவதற்குக் கூட்டுறவு வங்கிகள் தேவையான நடவடிக்கைகள் மேற்கொள்ளும்.
வரலாறு
15 ஆகஸ்ட் 2014 அன்று இந்த திட்டம் பிரதமர் நரேந்திர மோடியினால் துவக்கப்பட்டது. இத்திட்டத்தின் முழக்கம் "மேரா கதா, பாக்ய விதாதா" ("என் கணக்கு, விதியை மீட்டெடுப்பவர்" என்று பொருள்படும்). 2005-06ல், ரிசர்வ் வங்கியானது அனைத்து வங்கிகளும் பொதுமக்களுக்கு "தேவையற்ற வசதிகள் அற்ற வங்கி கணக்குகளை" (ஆங்:No-frills account) கட்டணமின்றியோ அல்லது குறைந்த கட்டணத்தோடோ வழங்கவேண்டும் என்று சுற்றறிக்கை வெளியிட்டது. 2012ல் ரிசர்வ் வங்கியானது, 2005ல் துவக்கப்பட்ட "தேவையற்ற வசதிகள் அற்ற வங்கி கணக்குகளை" "அடிப்படை சேமிப்பு வங்கி வைப்பு கணக்காக" மாற்ற உத்தரவிட்டது. ஸ்வாபிமான் உட்பட முந்தைய அரசின் திட்டங்கள் மக்களைப் பெருவாரியாக சென்றடைவதில் தோல்வியடைந்த பிறகு ஜன்தன் திட்டம் தொடங்கப்பட்டது. ஸ்வாபிமான் என்பது இந்திய அரசாங்கத்தின் 2011 பிரச்சாரமாகும், இது பெரிய கிராமப்புறங்களுக்கு வங்கிச் சேவைகளைக் கொண்டுசெல்வதை நோக்கமாகக் கொண்டிருந்தது.
புள்ளிவிவரம்
14 ஜனவரி 2021 அன்று, பிரதம மந்திரி ஜன்-தன் திட்டத்தின் புள்ளிவிவரங்கள் (அனைத்து புள்ளிவிவரங்களும் கோடியில்),
ஆண்டுதோறும் துவக்கப்பட்ட வங்கிகணக்குகள் எண்ணிக்கை
சட்டவிரோத பண முதலீடு
ஏழைகளுக்காக துவங்கப்பட்ட இந்த கணக்கில் இந்திய அரசு 2016 ஆம் ஆண்டு நவம்பர் மாதம் 8 ஆம் திகதி 500 மற்றும் 1000 இந்திய ரூபாய் நோட்டுகள் செல்லாது என்று அறிவித்தபோது இந்த கணக்குகளில் மட்டும் 87,000 கோடி ரூபாய் சட்டவிரோதமான பணம் வைப்பு வைக்கப்பட்டதாக அரசு தெரிவித்துள்ளது.
வெளி இணைப்புகள்
பகுப்பு:இந்திய அரசுத் திட்டங்கள் பகுப்பு:இந்தியாவில் வங்கியியல் பகுப்பு:மோதி ஆட்சியின் திட்டங்கள்
வாசஸ்பதி
வாசஸ்பதி கருநாடக இசையின் 64வது மேளகர்த்தா இராகம். எப்பொழுதும் பாடக்கூடியது. அசம்பூர்ண (குறையேழு) மேளபத்ததியில், முத்துசாமி தீட்சதர் மரபில் இந்த இராகத்திற்கு பூஷாவதி என்று பெயர். இந்த இராகம் மற்ற இராகங்களைப் போல வட இந்திய இசையில் எடுத்தாளப்படுகின்றது.
இலக்கணம்
thumb|right|250px|வாசஸ்பதி சுரங்கள் C யிலிருந்து தொடக்கம்
ஜன்ய இராகங்கள்
வாசஸ்பதியின் ஜன்ய இராகங்கள் இவை.
குறிப்புகளும் மேற்கோள்களும்
பகுப்பு: மேளகர்த்தா இராகங்கள்
1548
ஆண்டு 1548 (MDXLVIII) பழைய யூலியன் நாட்காட்டியில் ஞாயிற்றுக்கிழமையில் துவங்கிய ஒரு நெட்டாண்டு ஆகும்.
கங்கார் (மக்களவை தொகுதி)
கங்கார் (மலாய்: Kangar; ஆங்கிலம்: Kangar; சீனம்: 袋鼠; என்பது மலேசியா. பெர்லிஸ் மாநிலத்தில் அமைந்துள்ள ஒரு மக்களவை தொகுதி (P002) ஆகும்.
கங்கார் தொகுதி 1974-ஆம் ஆண்டில் உருவாக்கப்பட்டது. 31 அக்டோபர் 2022-இல் வெளியிடப்பட்ட மத்திய அரசிதழின் படி, கங்கார் தொகுதி 31 தேர்தல் மாவட்டங்களாக (Polling Districts) பிரிக்கப்பட்டு உள்ளது.
பொது
கங்கார் நகரத்தின் முக்கியத் தொழில்கள்: பைஞ்சுதை தயாரிப்பு; மரப் பலகை தயாரிப்பு; ரப்பர் உற்பத்தி; காகிதத் தயாரிப்பு; சீனி தயாரிப்பு; இறால் மீன்களைப் பதப்படுத்துதல் ஆகியவையாகும்.
மேலும் காண்க
பகுப்பு:மலேசியாவில் தேர்தல்கள் பகுப்பு:மலேசியத் தேர்தல் தொகுதிகள்‎ பகுப்பு:பெர்லிஸ் நாடாளுமன்றத் தொகுதிகள்
வீரவெண்பாமாலை
வீரவெண்பாமாலை என்னும் நூலைப் பற்றித் தென்காசிக் கோயில் சாசனங்கள் குறிப்பிடுகின்றன. 'குலசேகரப் பாண்டியன் நெல்வேலிப் பெருமாள்' எனப் போற்றப்பபட்ட நெல்வேலி மாறன் வீரச் செயல்களை இந்த நூல் போற்றிப் பாடுகிறது.
அடிக்குறிப்பு
பகுப்பு:16 ஆம் நூற்றாண்டுத் தமிழ் நூல்கள் பகுப்பு:ஆவண நூல்கள்
போர்சிப்பா
thumb|போர்சிப்பா மலை (பழங்காலத்தில் பாபலில்). ஃபாச்சர்-குடின் வரைந்தார். போர்சிப்பா ( சுமேரியன் : பிஏடி. எஸ்.ஐ. (அ). ஏபி. பி.ஏ கி.ஐ ; அக்காடியன் : பார்சிப் மற்றும் டில்-பார்சிப் ) அல்லது பிர்ஸ் நிம்ருட் (நிம்ரோடுடன் அடையாளம் காணப்பட்டவர்) ஈராக்கின் பாபிலோன் மாகாணத்தில் உள்ள ஒரு தொல்பொருள் தளமாகும். ஜிகுராட் இன்று மிகவும் தெளிவாக அடையாளம் காணக்கூடிய ஒன்றாகும், இது பிற்கால தல்மூத் மற்றும் அரபு கலாச்சாரத்தில் பாபேல் கோபுரத்துடன் அடையாளம் காணப்பட்டது. ஜிகுராட்டின் சுமேரோ-அக்காடியன் கட்டுமானவியலாளர்கள் உண்மையில் பாபிலோனின் மர்துக்கின் "மகன்" என்று அழைக்கப்படும் உள்ளூர் கடவுளான நபுவின் நினைவாக ஒரு மத மாளிகையாக இதை அமைத்தனர், இது பாபிலோனின்  இளைய சகோதர-நகரம் என அழைக்கப்பட பொருத்தமானது.
போர்சிப்பா சுமேரியாவின் ஒரு முக்கியமான பண்டைய நகரமாகும். யூப்ரடீஸின் கிழக்குக் கரையில் பாபிலோனின் தென்மேற்கில் உள்ள ஒரு ஏரியின் இருபுறங்களிலும் 17.7 கிலோமீட்டர் (11.0 மைல்கள்) நீளத்திற்கு கட்டப்பட்டதாகும்..
வரலாறு
பொதுவாக பாபிலோனுடன், உர் III காலத்திலிருந்து செலூக்கியப் பேரரசு காலம் வரையிலான நூல்களிலும், ஆரம்பகால இசுலாமிய நூல்களிலும் போர்சிப்பா குறிப்பிடப்பட்டுள்ளது. இது பாபிலோனிய தல்மூத் ( சப்பாத் 36 அ) இல் குறிப்பிடப்பட்டுள்ளது. போர்சிப்பா பாபிலோனைச் சார்ந்து இருந்ததேயன்றி ஒருபோதும் பிராந்திய சக்தியின் இடமாக இருக்கவில்லை. கி.மு. 9 ஆம் நூற்றாண்டிலிருந்து, போர்சிப்பா சால்தியா பழங்குடி இன மக்களின் வீடுகளுக்குத் தெற்கு எல்லைப்புற நிலத்தில் இருந்தது.
யூத வரலாற்றாசிரியரான ஜோசபஸ், பெரிய சைரசுக்கும் நபோனெடஸுக்கும் இடையிலான போர் தொடர்பாக இந்நகரத்தைப் பற்றி குறிப்பிடுகிறார். கிமு 484 இல் அகாமனிசியப் பேரரசு மன்னர் செர்கசுக்கு எதிரான கிளர்ச்சியை அடக்கியபோது போர்சிப்பாவில் உள்ள நாபுவுக்கான கோயில் அழிக்கப்பட்டது.
தொல்லியல்
thumb| ஈராக்கின் பாபிலோனியாவின் போர்சிப்பாவில் உள்ள [[ஊரின் சிகூரட்|ஜிகுராட் மற்றும் நாபுவின் கோயிலின் இடிபாடுகள்]]
1854 ஆம் ஆண்டில், போர்சிப்பாவில் பணிகள் ஹென்றி கிரெஸ்விக் ராவ்லின்சனின் வழிகாட்டுதலின் கீழ் நடத்தப்பட்டன, அவருக்கு கீழ்ப்பணிந்தவர்களால் உண்மையான அகழ்வு செய்யப்பட்டது. நேபு கோயிலில் நேபுகாத்நேச்சார் II இன் மறுசீரமைப்பிலிருந்து ரவுலின்சன் தனிப்பட்ட முறையில் அடித்தளத்தை கண்டுபிடித்தார். 1879 மற்றும் 1881 க்கு இடையில் இந்த இடத்தை ஹார்முஸ்ட் ராசம் பிரிட்டிஷ் அருங்காட்சியகத்திற்காக தோண்டினார். அவர் முதன்மையாக நாபுவின் கோவிலான எசிடாவில் கவனம் செலுத்தினார். 1902 ஆம் ஆண்டில், ராபர்ட் கோல்ட்வே போர்சிப்பாவில் பாபிலோனில் தனது முக்கிய முயற்சியின் போது முக்கியமாக நாபு கோவிலிலும் பணியாற்றினார்.
1980 ஆம் ஆண்டு முதல், லியோபோல்ட்-ஃபிரான்சென்ஸ்-யுனிவர்சிடட் இன்ஸ்ப்ரூக்கிலிருந்து ஆஸ்திரிய அணி ஹெல்கா பீஸ்ல்-ட்ரெங்க்வால்டர் மற்றும் வில்பிரட் அல்லிங்கர்-கோசோலிச் தலைமையிலான இடத்தில் பதினாறு கட்டமாக அகழ்வாராய்ச்சி செய்யப்பட்டது. ஆரம்பகால வேலைகள் பெரிய ஜிகுராட் ஈ-உர்-இமின்-அன்-கி மற்றும் பின்னர் நாபு கோவிலில் கவனம் செலுத்தின. அரசியல் நிகழ்வுகள் காரணமாக தற்போது அகழ்வாராய்ச்சி மேற்கொள்ள முடியாது. "போர்சிப்பா - பாபிலோனின் ஒப்பீட்டு ஆய்வுகள்" திட்டத்திற்குள் அகழ்வாராய்ச்சியின் முடிவுகளை விரிவுபடுத்துதல் நடத்தப்படுகிறது.
குறிப்புகள்
பகுப்பு:மெசொப்பொத்தேமியாவின் வரலாறு பகுப்பு:ஈராக்கிய நகரங்கள் பகுப்பு:பண்டைய நகரங்கள் பகுப்பு:பண்டைய அண்மைக் கிழக்கின் நகரங்கள் பகுப்பு:மெசொப்பொத்தேமியா பகுப்பு:ஈராக்கின் தொல்லியற்களங்கள்
சந்திரகாந்த் பதான்கர்
சந்திரகாந் பதான்கர் (Chandrakant Patankar, பிறப்பு: நவம்பர் 24 1930), துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 26 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இந்தியத் தேசிய அணியினை இவர் 1955 ம் ஆண்டில் பிரதிநிதித்துவப் படுத்தியுள்ளார்.
பகுப்பு:1930 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:மகாராட்டிர விளையாட்டு வீரர்கள்
கருட பஞ்சமி
கருட பஞ்டமி என்பது ஆடி அமாவாசையை அடுத்து வருகின்ற பஞ்சமி திதியாகும். இது காஷ்யபர்- வினதை தம்பதிகளுக்கு கருடன் பிறந்த தினமாகும். இந்த நாளில் திருமால்}திருமாலின் வாகனமான கருடனை வணங்குவதும், திருமாலை வணங்குவதும் வைணவர்கள் செய்கின்ற செயலாகும். இந்நாளில் விரதம் இருந்து பூசை செய்தால் கருடனைப் போல பலசாலியாகவும், அறிவு நிறைந்தும் பிள்ளைகள் பிறப்பார்கள் என்பது நம்பிக்கை.
இந்த நாளில் ஆதிசேசனுக்கும் பூசை செய்வது வழக்கமாகும். சாக்தத்தில் கவுரி அம்மனை நாகவடிவில் இன்று வழிபடுகின்றனர்.
தொன்மம்
பிரம்ம தேவரின் மகனான காஷ்யபருக்கும், அவரது மனைவியான கத்ருவுக்கும் நாகர்கள் பிறந்தார்கள். மற்றொரு மனைவியான வினதாவுக்கு அருணன் மற்றும் கருடன் பிறந்தது. ஒரு முறை கத்ருவுக்கும், வினதைக்கும் இடையே போட்டி ஏற்பட்டது. அந்தப் போட்டியின்படி ஜெயித்தவர்களுக்கு தோற்றவர்கள் அடிமையாக வேண்டும். போட்டியில் வினதா கத்ருவுக்கு அடிமையானாள்.
கத்ரு இந்திரனிடமிருந்து அமர்தக் கலசத்தினைக் கொண்டுவந்தால், கருடனின் தாயுடன், இரு பிள்ளைகளையும் அடிமைத்தனத்திலிருந்து விடுவித்துவிடுவதாக கூறினாள். அதனால் மகிழ்ச்சியடைந்து தேவலோகத்திலிருந்து கருடன் அமர்தக் கலசத்தினைப் பெற்றுவந்தான்.
ஆதாரங்கள்
பகுப்பு:இந்து சமய வழிபாடுகள்
சதாராவின் ராஜா சாகாஜி
சாகாஜி போன்சலே (Shahaji Bhonsle) பிரித்தானிய இந்தியாவின் மும்பை மாகாணத்தில் இருந்த சதாரா சமஸ்தானத்தை 1839 முதல் 1848 முடிய ஆட்சி செய்த போன்சலே வம்ச மன்னர் ஆவார். இவருக்கு இராஜா அப்பா சாகிப் என்ற பட்டப்பெயரும் உண்டு.
நேரடி வாரிசு இன்றி இறந்த சாகாஜி போன்சுலேவிற்குப் பின்னர் சதாரா சமஸ்தானத்தை, அவகாசியிலிக் கொள்கையின்படி, பிரித்தானிய இந்தியாவின் மும்பை மாகாணத்தின் நேரடி ஆட்சியில்  1 மே 1849 அன்று இணைக்கப்பட்டது.
மேற்கோள்கள்
பகுப்பு:மராத்தியர்கள்